ธปท.ประกาศวันหยุดธนาคารเพิ่มเติม
ธปท.ประกาศเปลี่ยนแปลงวันหยุดทำการของสถาบันการเงิน ทั้งธนาคารพาณิชย์ และธนาคารรัฐ ตามประเพณีปี 2560 ในวันสำคัญ 3 กรณี ตามติครม.
18 เม.ย. 2560

ธปท.ประกาศเปลี่ยนแปลงวันหยุดทำการของสถาบันการเงิน ทั้งธนาคารพาณิชย์ และธนาคารรัฐ ตามประเพณีปี 2560 ในวันสำคัญ 3 กรณี ตามติครม.เมื่อวันที่ 18 เม.ย. ธนาคารแห่งประเทศไทย (ธปท.) ได้ออกประกาศ เรื่อง วันหยุดตามประเพณีของสถาบันการเงินหรือธนาคารพาณิชย์ และสถาบันการเงินเฉพาะกิจ(ธนาคารรัฐ) ประจำปี พ.ศ. 2560 (ฉบับที่ 2) ระบุว่า ตามที่คณะรัฐมนตรี (ครม.) ได้มีมติเมื่อวันที่ 11 เม.ย.2560 ให้ยกเลิกวันหยุดราชการประจำปีในวันที่ 5 พ.ค. (วันฉัตรมงคล) และเพิ่มวันหยุดราชการประจำปีในวันที่ 28 ก.ค. (วันเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร) และวันที่ 13 ต.ค. (วันคล้ายวันสวรรคตพระบาทสมเด็จพระปรมินทรมหาภูมิพลอดุลยเดช บรมนาถบพิตร) นั้นธปท.พิจารณาแล้วเห็นสมควรปรับปรุงวันหยุดทำการ ตามประเพณีของธนาคารพาณิชย์และธนาคารรัฐ ประจำปี 2560 ที่ได้เคยกำหนดไว้ให้สอดคล้องตามมติคณะรัฐมนตรีในครั้งนี้ด้วยรายงานข่าวเพิ่มเติมระบุว่า อย่างไรก็ดี ในวันที่ 1 ก.ค.ที่ตามปกติจะเป็นวันหยุดครึ่งปีของของธนาคารพาณิชย์นั้น หากตรงกับวันหยุดเสาร์หรืออาทิตย์อยู่แล้ว ทางธปท.ไม่มีนโยบายให้หยุดชดเชยเพิ่มเติมแต่อย่างใด